لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله اللهم صل على عبدك ونبيك محمد صلى الله عليه وسلم. في الاولين والاخرين وفي كل وقت وحين. اما بعد. اخواني واحبابي في الله شبابنا وبناتنا ربنا
فيكم وربنا يحفظكم. يعني انت بتشتري راجل يا ترى هنتكلم عن ايه يا جماعة؟ خبر كده جه في الجرنال. شاب من الشباب اتفرج على كليب من الكليبات المثيرة جدا كان لواحدة من المشاهير في الكليبات ثارت شهوة الشاب شاف جارته من البلكونة. راح خبط عليها وحاول يتعرض لها بالاغتصاب. ولما قومته
انها تصرخ قتلها وتحول الى قاتل. عارفين اصل الجريمة ايه يا جماعة؟ الفراغ. البطالة. البطالة دي ام الجرائم. مع الشهوة يبقى انت بتتكلم في دمار محقق والعياذ بالله. سبب درس الليلة ايه؟ سبب درس الليلة مشهد انا شفته كتير اوي يا اخواني. شفته في شباب اتحطمت نفسيتهم
شباب كتير جدا جدا جدا بينزل الجامعة يعيش في دور التنين والشاب اللي روش طحن والشراب لون القميص ولون التيشيرت والساعة مش اي في حاجة وبيكلم دي وبيكلم دي ولذاذة وطعامة شاب محبوب جدا اتخرج شاف بنت عجبته. هو معتقد ان الناس كلها بتحبه
ويبقى له قيمة خطيرة جدا في الحياة. يروح يتقدم لابوها. انت بتشتري راجل يا عمي. انت ما انتاش عارف اهو واقف على باب واقف على الباب بقى زي البروم والتمثيل اللي احنا
عملناه للحلقة واقف على الباب بقى يحط البرفان ويعدل الدوجلاس هو معتقد ان دي امكانيات خطيرة. اول ما حماها يشوفه هينهار ويقع من ويجيبوا لبس كتاف يدخل يتسأل تلات اربع اسئلة يتجاب لمس كتاف. يا ابني انت عندك شقة انت هتسكنها فين؟ الشقة بتاعتك ولا ايجار
انت يا ابني تقدر تجهز العفش في خلال قد ايه؟ انت يا ابني شغال ايه؟ انت دخلك السابت قد ايه؟ في النهاية احنا اسفين يا ابني. ما عندناش بنات للجواز. طب
لو كان الشاب معلق قلبيا بالبنت شوية او عجباه بيخرج يتحطم احساس انسان لاول مرة. حس انه في سوق الحياة ما لوش قيمة. ما لوش وزن بعد ما كان بيحسب ان اللزازة والرواشة والكحرتة والشهامة والعلاقات والدحك والهزار كان بيحسب ان دي امكانيات بتؤهله للنجاح
في الحياة درس الليلة يا شباب. صرخة تحذير. صرخة تحزير للشباب كلهم. من انهم يتحولوا لنموزج الشباب اللي انا عارفه واللي انا عملت الدرس ده عشان ما حدش منكم يبقى نموزج من هزه النمازج. درس الليلة تفسير. ليه القهاوي مليانة؟ مئات الالوف من الشباب
اللحزة اللي احنا قاعدين فيها. اوعوا تفتكروا انهم شباب بيهيصوا. دول شباب محطمين. دول شباب اتعرضوا للتجربة اللي انا باكلمكم عنها دي. او تجارب شبيهة حسوا ان هم ما لهمش قدرة حقيقي في المجتمع لجأوا للقهوة. وللاحباط مراحل تحطيم شاب. مراحل انهيار
مراحل انتحار شاب. المرحلة الاولى مرحلة انه يعيش ويهيس وهو في سنة وهو في جامعة. وفاكر ان العمر طويل وفاكرها بمبي ان الموضوع مش كده. الشباب بيبدأ حياته بعد الخمسة وعشرين حياته العملية الفعلية. وعايش بالطول والعرض. المرحلة الثانية من الانهيار. لما
يشوف واحدة تعجبه وييجي يتأدب لها او يروح يعمل انترفيو في مالتي ناشيونال جروب او يروح يعمل انترفيو فسفارة دولة عايز يهاجر لها اكتشف ان هو ما عهوش اي مؤهلات للحياة. ويكتشف ان كل الايام اللي قضاها في اللذاذة والطعامة كانت محطة والدنيا عدته وهو فضل مكانه
المرحلة التالتة من انهيار شاب يفضل قاعد على القهوة مستني فرصة من السما. وربنا قادر ولكن مش دي سنة ربنا. المرحلة الرابعة من مراحل انتحار شاب قعدته على القهوة. قعدة القهوة دي مصيبة يا جماعة. لانه بيقعد على القهوة بيبص للحياة بنزرة تانية. يبص للي كان بيحبها. وهي راكبة عربية جميلة
قيل مع خطيبها اللي لما اتقدم لها ابوها رضا انه يجوزها له وهي ماشية بتضحك وكانه هو حاطة واتنست من الحياة. يبص لصاحبه الغني اللي معه من قدام القهوة بالعربية الفارقة بتاعته وهو ما هوش غني ولا حاجة. طب انا يبدأ يحقد على المجتمع. يبص للناس اللي معها فلوس بتصرف فلوسها في ايه
ملياردير اللي اللي كلف جوازة الكلب بتاعته ملايين. هو انا ما اقدرش ما بقتش لي قيمة في المجتمع زي ده! يبص لا تتخيله نفسية وعقلية اللي قاعد على القهوة بيفكر في ايه ؟ او بيفكر ازاي ؟ هو هو اختار انه يبص على الحياة من الزاوية السودا. للاسف الشديد
لا تتخيل وهو بيبص على المغني اللي بياخد متين الف دولار في الحفلة. طب انا يا ريتني كنت طلعت مغني على لعيب الكورة اللي شركة موبينيل عملت مليون جنيه لكل لعيب من اللعيبة اللي هيكسبوا الماتش المهم جدا جدا جدا. التاريخي يبص على الراقصة اللي بقى منهم الاف
اللي دخلها الشهري ممكن يبقى فوق السانوي. ممكن يبقى حوالي مية الف دولار. يبص على الدنيا بعينين تانية. وطول ما هو قاعد على القهوة يبدأ التحطيم عشان كده درس الليلة صرخ التحذير. عشان كده انا باكلم مين ؟ انا باكلم الشباب اللي لسة في سانوي وجامعة. باقول لهم الدرس ده بتاعكم انتم. واعدادي، الدرس ده بتاع
كنتم الدرس ده بيقول لكم انتم لسة قدامكم الفرصة واسعة. لو فهمتم الحياة صح. باكلم الشباب اللي من اتنين وعشرين لتلاتين. اللي قاعدين على القهاوي ماليين القهاوي حتى اهاليهم مش فاهمين الاحباط اللي هم فيه. ومش فاهمين هم قعدوا على القهوة في عز شبابهم. وفي عز مراحل انجازهم في الحياة. ليه
انا باقول للشباب دول كلهم ايه ؟ انا باقول للشباب دول كلهم احنا النهاردة هنصحح اخطر مفهومين. المفهومين دول هم السبب في دمار حياة كتير من الشباب والمشاكل النفسية اللي دخلوا فيهم. الدمار في بعض مستقبل شباب كتير. مهما صحح مفاهيم تجاه نقطتين. الشغل والجواز
الشغل والجواز دول نقطتين الشباب محتاجين تصحيح مفاهيم فيهم. بكل ما نستطيع من قوة بازن الله سبحانه وتعالى. الدرس يا اخواننا اللي اتفرج على البرومو التمثيلي بنضحك وبنصور الشاب وهو رايح يقابل حماه. آآ آآ الدرس ما لوش دعوة بعنوانه. عنوانه ممكن يكون كوميدي
انت بتشتري راجل الدرس ده عملي واقعي. الدرس ده لو انا قلت لك انه صرخة باصرخة من قلبي فيك يبقى انا ما ببالغش. الدرس ده عكس المتوقع ان داعية هييجي يقعد قدام الشباب هيكلمهم يقول لهم ابشروا اصبروا لا الدين مش وظيفته انه يبقى مخدر يخدر الناس
مش افيون شعوب يا جماعة. الدين سورة تصحيح. الدين ايقاظ. الدين وعي. عشان كدا الدرس دا ممكن تكون كتير منكم مش متوقعين ان هنتكلم مع بعض بالطريقة دي ولكن لازم نتكلم مع بعض بالطريقة دي. نبدأ الدرس من اللحزة الفاصلة. اللحزة اللي الشاب بيروح بقلب اخضر
وقلب بريء وهو فاكر الدنيا بمبي يروح عشان يتقدم لعروسة وهو فاكر ان مؤهلاته من الحياة بدلته والهدية اللي هو داخل بها هذا اللي هو خدها والفاكر ان دي مقومات الحياة والعلاقات وانا محبوب جدا يا عمي. وانا الشباب اول ما يشوفوني بيطيروا وانا لي
مية وخمسين صديقة ده انا شخصية ده انا تنين. ده انا ما حصلتش فاكر ان دي مؤهلات الحياة. يدخل ياخد اسئلة صادمة الاستجواب ييجي يقعد الاب الاول مم ابني حبيبي. انت احنا اهم حاجة عندنا الاخلاق والدين يا ابني. احنا بنشتري راجل
ولكن انت عارف الدنيا الايام دي فلازم برضو يعني نسأل كده زي الناس وفي النهاية يا ابني ما يهمناش غير الدين والاخلاق. وهو لا هيسأل بيصلي ولا لأ. ولا الشاب ده له علاقات محرمة قبل الجواز ولا لأ ؟ انت يا ابني شقتك عندك شقة تمليك ولا ايجار؟ في منطقة شعبية ولا في منطقة راقية؟
وزيفتك شغال بمرتب قد ايه. مرتبك ده سابت ولا مش سابت؟ هتسافر برة ولا مش هتسافر برة؟ لو هتسافر هتسافر فين؟ وهتسافر وهتشتغل هتودي بنتي معك فين يا ابني؟ العفش اللي هنطلبه منك. في خلال كم شهر هيكون جاهز معك. عشان انا جاهز احنا بنجهز البنت. بالنيش واللبس بتاعها
والبنت دي في حضانة انت خلص المرحلة الاولى من الاستجواب يدخل في المرحلة التانية لو اطمن انت ابوك بيشتغل ايه ووالدتك وجدك وجدتك واعمامك واخوالك وولادهم وولاد اخوالك وولاد اعمامك عايزين نعرف هنناسب مين يا بني الوقت يا جماعة الشبكة معدتش دهب الشبكة بقت الماز دلوقتي يا جماعة في قرية جنبنا بينا وبينها
في المنصورة اتنين تلاتة كيلو الشاب اللي مش هيسافر ايطاليا ما حدش بيرضى يجوزه بنته. الوقت يا جماعة ما عدش حد بيقول هتجيب كم اوضة. هتجيب الاوضة من ام كم
هتجيب اجهزة ايه ؟ لأ هتجيب الجهاز ماركة ايه ؟ انا شفت النهاردة قايمة والله اقسم برب العزة انا باحسبها نكت حد بيهزر. واحد قايمة قايمة قايمة عروسة انا باحسب ما اعرفش ان دي القايمة اللي الناس بتمضي عليها اصلا. مش ممكن الفكر بتاعنا وصل كده! فيه ناس بتطلق عشان القايمة
في ناس يعني واحدة متصلة باحد الدعاة لما قناة فضائية بتقول له آآ جوز بنتي زعلها وغضبها خمستاشر يوم رحنا جبنا بلطجية سرقنا العفش اللي فيه اللي مكتوب في القايمة وبعد كده رفعنا عليه قضية عايزين القايمة. هو حرام اللي عملناه يا شيخ ويجي البوليس ينزل العفش ويقف في الشارع. وتيجي العروسة تقول لأ ده
الطقم ده كان تمن كوبايات مش ستة بس. وممكن يتسجن فيها في النهاية. عشان القايمة. استنى يا ابني احنا مش ناس بتوع مشاكل. حبيبي احنا بنشتري راجل. بس خد بالك يا حبيبي ان انت بالزوق كله لما هتيجي تتقدم لها وتخطبها في حاجة اسمها العيديات والخروجات والهدايا. الهدايا عروستي يا عمي طبعا يا حبيبي
عروستك في العيد الصغير عيدية وفي العيد الكبير وفي عيد تحرير سينا واستنى يا ابني لازم ام العروسة في عيد الام كمان يجي لها هدية واخوات العروسة لازم عباية يا ابني
يا ابني يا عمي يريد الله بكم اليسر. ولا يريد بكم العسر. يقوم الراجل وتيجي الست بقى الام تقول له يا ابني احنا بنشتري راجل اهم حاجة الدين والاخلاق يا حبيبي. تعال بس يا حبيبي. ما انا عايز اقول لك والله ما يهمنا شبكة يا ابني. شبكة ايه! ده بيتك يا ابني ودي مراتك. واحنا كل ده
عشانك انت انما بنت خالتها جا لها الماز ، واختها جا لها شبكة بستين الف دهب. ترضى انك تكسر قلب حبيبتك اللي انت بتحبها. وجاي والفرح يا ابني هيبقى في فندق كم نجمة وهتجيب مين من المغنيين وهتقدم اوبن بوفيه ولا مش اوبن بوفيه. وعلى فكرة يا ابني احنا ما يهمناش غير انك تبقى
راجل واحنا بنشتري راجل بس السيراميك بتاع الشقة عايزينه من النوع اللي بيعيش عشرين سنة وعايزين البش بانيو بقى عايزين شاربوكس بقى وعايزين انت عارف برضو البطاطين مليان بطانية خمستاشر كيلو دي! يا ابني ده كله لك وده بيتك وانت اللي هتدفى في الشتا. والشتا بقى صعب. وعايزين برضوا حبيبي الستاير ستارة الشباك
من ام عشر تلاف وستارة الشبابيك الصغيرة من امه تمنتلاف وعايزين الخشب اروزان عشان يعيش تلاتين سنة وعايزين حفيات الماني عشان تعيش خمسة وعشرين سنة وده كله بيتك يا حبيبي واهم حاجة حبيبي ان مامتك ما تتدخلش في حياة مراتك عشان تبقى الجوازة لزيزة ده انا
جهز مراتك من اللي انت جاي تخطبها من وهي في الحضانة باجيب لها النيش بتاعها. بعد كده يقوم الاتنين ويجي الاخت الفاضلة بقى اللي بقى لها خمستاشر سنة من بعد ما
اتخرجت وهي قاعدة ترتب للقاء ده. اول ما سعيد الحظ هييجي يقعد جنبها. يا ترى يا ترى هي هتسأله فيه؟ حبيت قبل كده ولا لأ خطبت قبل كده ولا لأ ؟ هتتجوز علي تاني ولا مش هتتجوز ؟ يخرج الشاب من اللقاء ده. يا اخوانا كلوا من طيبات ما رزقناكم ولا تطغوا فيه
ولا تطغوا فيه. بلاش طغيان الاسراف في المباحات. ليه الطغيان اللي بقى الناس فيه دا بالمنزر دا! شوار العروسة في الارياف خمستاشر عربية ربع نقل بينقلوا العفش بتاعها من بيت ابوها لبيتها. ليه يا اخوانا؟ لمازا ولا تطغوا فيه؟ يخرج الشاب لو هو شاب آآ
مش كويس مش ملتزم يا عم آآ يا عم هو انا عايز ايه؟ متعة ببلاش موجودة لزة جماع وزنا ببلاش والعياز بالله واللي بالحرام هناخده اللي ما عرفناش ناخده بالحلال. لما دخلنا البيوت من ابوابها هناخده بالحرام من على الفيسبوك ومن
العلاقات اللي هنعملها وهنعيش حياتنا. وكله ببلاش. لو هو انسان ما بيحبش البنت دي بلا جواز بلا هم. لو هو بيحبها هيخرج محطم وينضم لفريق القهاوي الاجتماعي ويقعد على القهوة محطم نفسيا وقاعد محروق قلبه على شبابه وعلى القهر اللي هو فيه
ايه اللي وصلنا للنتيجة دي؟ انت عارف انت غلطتك ايه؟ انت عارف انت انت غلطت غلطتين. الغلطة الاولانية انك ما استعدتش للموقف ده. انك انت افتكرت وفي سانوي وفي جامعة
ان الحياة باللزازة والمشاوير والفسح والواد الكون اللي طالع من الساحل الشمالي على شرم على مارينا. افتكرت ان الصيف مارينا. طلع الصيف شغل ان الموضوع استعداد. طلع ان انت لازم قبل ما تدخل بيوت الناس تكون مستعد وعارف انت هتتسأل في ايه. السبب الاول انك ما استعدتش. السبب التاني انك
ما اخترتش صح. الموضوع انك لازم تختار ناس تقدر كفاحك. تقدر تعبك. تقدرك كبني ادم. مش تختار ناس كل تقليمها لك الفلوس وبس هم دول الحاجتين اللي احنا عايزين نصحح المفاهيم فيهم. مفهوم الشغل انك ما استعدتش صح. ومفهوم استعد ازاي؟ ده انا طالب. طب تعال نتكلم ونفهم
بقى. انا هاقول لك الكلام اللي عندي وانت حر. والمفهوم التاني مفهوم الجواز انك ما اخترتش صح. انا هاديك الوقت يا اخواننا في مفهوم الشغل. انا عايز اقول لك بس
انت لو عايز حالك يتغير كل شاب بيسمعني دلوقتي في اعدادي في سانوي في جامعة عايز ما يتصدمش الصدمة دي. كل شاب محطم الوقت من اتنين وعشرين سنة لتلاتين سنة قاعد على
اهو بيسمعني وعايز يخرج من القمقم اللي اتحبس فيه من الاحباط ده. كل شاب من الشباب عايز يتغير يصدقني في الروشتة السباعية اللي انا هديها لكم في درس الليلة يا جماعة
انا هديكم روشتة يعني انا انا عايز اسميها الروشتة السحرية للخروج من ازمة الاحباط بسبب ازمة الشباب في الجواز وفي الشغل. الروشتة دي يا جماعة سبع ادوية بازن الله سبحانه وتعالى. الروشتة ديت انا عايزك تركز معها جدا. لانك مش هتعرف تطبقها غير لو غيرت دماغك
وعلى قد ما هتغير دماغك على قد ما هتقدر تستفيد. من الروشتة دي. تعال ناخد السبع ادوية ونعرف الادوية بتاعتنا فيها ايه. الدوا الاول في هزه انت دور على رزقك من بدري. دور على رزقك من بدري. يعني الشباب في مصر يا جماعة بيبدأ حياته العملية بعد سن الخمسة وعشرين. بعد ما يتخرج ويقعد له سنة سنتين
يبدأ بقى يشوف انا هشتغل ايه بقى انا هعمل سي في ايه انت يا ابني لما يروح يعمل انترناشيونال في آآ يعمل آآ آآ انترفيو في الجروب شركة كبيرة ولا لما يروح يتقدم لعروسة يكتشف ان هو ما لوش قيمة في عملية في الحياة. يتصدم صدمة عمره. طب وبعدين ما كنت تبدأ من بدري. انتم عارفين
انا عامل الدرس ده ليه؟ انا لي واحد صاحبي راح اتقدم لواحدة بيحبها بيحبها. ابوه قال له انت بتشتغل ايه؟ الولد خرج محطم نفسيا. محطم والى الان محطم انا لي واحد اعرفه تاني صاحبي من اول ما اتقدم لواحدة كان بيحبها. وحصل الحوار بينه وبين اهلها. الى الان هزا الشاب على وشه اكتئاب
رهيب انا اعرف شاب تالت ابن ناس اوي يا جماعة. ولكن واتخرج ومعه شهادته ولكن هو بيشتغلش. عشان يتقدم لواحدة هو نفسه انه يتجوزها من مستوى معين لازم يكون معه شغلانة معينة قاعد محطم. واعتقد ان هو كسر التلاتين او ما قرب من التلاتين الوقتي. وقاعد في نادي المحطمين نفسيا. في حين
ان انا لي واحد حبيبي اعرفه. الشاب ده ابوه عمد كان عنده شركة بربعمية مليون جنيه. ربعمية مليون جنيه شركة هو مدير الشركة وابوه واخوه ماسكين الشركة فالشاب اتخرج فجه يشتغل اخوه قال له هتنزل تبقى مندوب مبيعات تلف وتوزع قال اهله اوزع ازاي ده انا ده انا صاحب
اركب. ده انا ابن صاحبها قال له هتنزل توزع لازم تبقى راجل. انا عايزك تفهم الشغل من الاول. انا عايزك تعرف الشغل من السلم من تحت. الشاب ده فجأة ابوه مات. اخوه قاعد
بعد اسبوع فجأة مات. فجأة الشاب بقى مدير وصاحب الشركة كلها. بيقول لي انا لو ما كنتش عملت كده وقبلت كلام اخويا. انا كنت ضعت اشتغل نزل اشتغل وكافح رغم ان ابوه عنده ثروة طائلة. كنت قاعد مع راجل من الاثرياء بيقول لابني بدأ يلعب وبدأ يسهر وبدأ يعيش حياته ويرجع لي صح
بالليل ويشوح لي ويعلي صوته علي. قلت له انت هتشتغل. قال لي انا راجل. اشتغل ما اشتغلش ليه؟ بيقول رحت رميته في مزرعة فراخ. في مكان في الغيطان الناموسة قد كده هو واروح له كل اسبوعين ها راجل ولا مش راجل! يقول لي راجل! من الاخر والدته صعبة عليها! رحت جبته! بيقول لابني من يوميها
راجل ما بيسهرش في الاجازة يجيب كزا الف جنيه يفضل يصرف على نفسه فيهم. في الدراسة بيقول لي بنتخرج قلت له اجوزك ابوه راجل غني مش هتدفع لي مليم في جوازي. سافر اشتغل عشان يجوز نفسه. اتحول لراجل لما ابوه يشغله. عشان كده باقول للاباء اوعوا تقفوا في وش
لولادكم خلوا ولادكم يتعلموا الحياة. مين قال لكم ان الشغل الشغل تهزيق؟ مين قال لكم ان مين قال لكم ان الاجازة معناها مارينا والساحل الشمالي؟ الاجازة معناها شغل اكتساب خبرات وتنمية قدرات. الاجازة معناها انك تنزل ميدان الحياة تفهم الدنيا فيها ايه. عشان كده باقول لك انت ممكن تستغرب مني هو فيه داعية
كل الناس يشتغلوا في الدنيا ايوة يا ابني هقول لك الوقتي الصحابة والنبي عليه الصلاة والسلام والعلماء من الامة كانوا بيعملوا ايه؟ عايشين كده يا جماعة لا لازم تشتغل من بدري. مش تبدأ حياتك وانت عندك خمسة وعشرين سنة. تبدأها من سانوي واعدادي وجامعة. طب لو هجيب لكم الوقت الصحابة عملوا ايه؟ طب لو انا قلت لك الوقتي
ان انا خلاص عديت السن ده يبقى لازم تاخد القرار الجريء انك تعمل الخطوة السليمة النقطة الاولانية انك لازم تغير الصورة الزهنية اللي عندك عن الشغل. ازاي اغير الصورة الزهنية اللي عندي عن الشغل؟ ان الشغل مش عيب انك تنزل تشتغل في اجازة مش عيب
رؤساء امريكا بيقفوا في بنزينة في الصيف عشان يجيبوا مصاريف دراستهم. هو ابوهم فقير؟ لأ. ولكن بيعلموهم الحياة والنضج في الحياة. الشباب السوري لما مصر اسبت ان كتير من الشباب المصري ما هوش ناجح في حياته. لانهم لقوا فرص عمل جبارة في وسط البطالة اللي احنا بنزعمها. الشباب المصري عايز البدلة
الفتة والمكتب والعربية والتكييف ما ينفعش. ما ينفعش في بداية حياتك. انك انت توصل للقمة من البداية. عشان كده يا اخواننا اه اه يعني تعالوا نشوف الانبياء اشتغلوا ايه عشان ما نقولش ان الشغل عيب. ما نقولش ان الحرفة عيب. ما نقولش ان شغلك في الاجازة معناه ان ابوك ما عهوش فلوس. ده معناه ان ابوك راجل واعي
وان انت انسان عايز تنزل الدنيا وتكتشف خبراتها وتاخد المرحلة الغلسة بتاعة بداية حياة اي شاب من الاول وانت صغير الدنيا مش هتفتح لك حضنها من اول الدنيا مش هتاخدك في حضنها من الاول. السعادة مش هتفتح لك ابوابها من الاول. التفاحة وقعت على راس مليون واحد. اشمعنى نيوتن
عمل قانون الجازبية واكتشفوا بها الفرص لا تأتي الا لمن يستحقها. سيدنا داود عليه الصلاة والسلام كان حداد. سيدنا زكريا كان نجار سيدنا نوح كان نجار وبنى السفينة. سيدنا ادريس كان خياط. سيدنا محمد كان تاجر وكان راعي غنم. وكان رئيس مجلس ادارة شغل السيدة
عنده خمسة وعشرين سنة. السن اللي شباب الامة دلوقتي بيبدأوا حياتهم عنده. سيدنا عيسى وسيدنا موسى كانوا رعاة غنم. ليه؟ متكبرين على ايه؟ ما حدش من الانبياء لبس البدلة والجرافتة وقال انا عايز شغل آآ على مكتب. الشغل بتاعهم كله كان حرفيين. طيب عشان ربنا يقول لنا شرف المهنة. السلفة
علماء السلف الكبار تمسك في العقيدة كتاب الله كتاب يجعز كان بيعمل اللوالك عارفين اللوكلوك الخف بتاع الرجل الامام احمد ابن حنبل وهو في اليمن بيطلب علم كان بيصنع الاساتيك بتاعة البناطيل. الالباني رحمه الله كان بيصلح ساعات. والشيخ حسن البنا رحمه الله. كان بيصلح ساعات
عشان كده يقول لك العلماء السلف كانوا بينتسبوا للمهنة بتاعتهم. كانهم كانوا فرحانين ان انا باشتغل حرفي وفي نفس الوقت عالم دين. ازاي من القراء السبعة بتوع القراءات المتواترة. الفراء في صناعة الفرو ده من علماء البلاغة واللغة. الجصاص من علماء الامة العظام كان بيجصص
كان بيعمل اللي هو الجير والاسمنت والحاجات دي. الاجري بتاع الشريعة كتاب الشريعة في في الاعتقاد. الاجري كان بيعمل اجر اللي هو الطوب الني والحاجات اللي زي ديت. البقلاني كان بيتاجر في البقول الفول. يعني بتاع فول! البقلان التوحيدي كان بيتاجر في التمور نوع
نوع من انواع التمور. يعني يعني ايه يا اخوانا؟ يعني الزهبي كان بيتاجر في الدهب. يعني كل دول كانوا بيتاجروا وكانوا شغالين وكانوا حرفيين وكانوا علماء للامة جبنا ده منين؟ جبنا سلبان الفارسي من اصحاب النبي عليه الصلاة والسلام بعد ما بقى امير على فارس كان بيشتغل خواص قالوا له
قال لهم احب ان اكسب من عمل يدي رغم راتبي. بياخد راتب من دولة. انا لازم اكل من عمل ايدي. الله اكبر. سيدنا عمر كان يقول اني لارى الفتى فيعجبني
يعجبني قوي الشاب كده فازا علمت انه لا حرفة له سقط من نظري. مين اللي قال ان الشغل عيب؟ مين اللي قال ده؟ ده قلة شغل عيب. ده قلة الشغل فضيحة يا اخوانا. يا اخوانا ابقوا سهيرة صاحب النهضة سبب نهضة اليابان قدام العالم. لما اليابان بعتته ياخد دكتوراه من
اوروبا خلع اللبس الدكتوراه ولبس العفريتة الزرقاء ونزل يشتغل في الورش لحد ما قدر يصنع الموتور ولما صنع الموتور كتب اول موتور ميدين جبان وبعدها خد الدكتوراه. انتم عارفين وهو ده سبب نهضة اليابان كلها. في التقنية واحد كان فكره عملي. امريكا دلوقتي يا جماعة ما فيش حاجة اسمها
شاب بيدخل جامعة. الشاب بيشتغل الاول لما ينجح في مجال يقوم يدخل الجامعة بتاعته عشان يحترف فيه. الدنيا ماشية بالطريقة ديت. القرآن اللي اعرض نفسك على القرآن. القرآن هو ربنا بيقول امنوا وعملوا الصالحات. وربنا بيقول قم الليل الا قليلا. وربنا بيقول قم فانذر. وربنا بيقول اقرأ باسم ربك
هتجيب عينين من القرآن الشغل الدنيوي. انتم هتألفوا ولا ايه! هتجيبوا الشغل الدنيوي من القرآن للقرآن كله بيقول الصلاة والصوم والسجود. والله طب خد عشر ايات دول. عد معي واحد فاذا قضيت الصلاة فانتشروا في الارض. وابتغوا من فضل الله
انت شو في الارض؟ قوات الانتشار اللي بتضوق تطوق البلد في عشر دقايق. انتشروا كل واحد يروح السغرة الدنيوية بتاعه. احنا احنا الدين الوحيد اللي يوم العبادة بتاعه مش مرتبط بالاجازة. مين اللي قال ان يوم الجمعة اجازة؟ انتم عارفين النبي عليه الصلاة والسلام عمل غسل الجمعة ليه؟ عشان الصحابة كانوا حرفيين. حرفيين. فكانوا
بالنهار يوم الجمعة ييجوا المسجد عرقانين. فالنبي سن غسل الجمعة عشان ما يجوش عرقانين المسجد. يوم الجمعة عندنا مش كده يا جماعة. مش فازا قضيت الصلاة فروحوا هاتوا السمك المشوي وروحوا كلوه وناموا لحد المغرب. فانتشروا في الارض. اتنين واصنع الفلك باعيننا ووحينا. اصنع الفلك. يا رب كنت
نزل له جبريل بسفينة. ده ربنا في اثار خلاه يزرع الشجر. وبعد كده ينحتوا ويعملوا سفينة. ويبني السفينة. ليه؟ اشتغل. اشتغل طب دي مهنة دنيوية يا رب ما لهاش دعوة بالصوم والصلاة. كنت خلي سيدنا نوح يصوم ويصلي وجبريل ينزل له السفينة. اصنع الفلك. تلاتة انعمل سابغات
وقدر في السرب. ربنا بيوصف القرآن لسيدنا داود طريقة عمل الدروع. سيدنا داود كان ملك. نبي ملك. ان نبي الله داوود كان يأكل من عمل يده بياكل من عمل ايده. ده نبي وملك ومجاهد ومؤسس امبراطورية بني اسرائيل. في فلسطين وهو عنده واحد وتلاتين سنة وشغال. وبيشتغل
وبياكل من عمل ايده الاية دي فيها شيء رهيب يا جماعة. شوفوا ركزوا معي كده هتشوفوا في الاية دي حاجة جميلة اوي. ربنا بيقول لداود انعمل سابغات. اعمل يعني اشتغل في الدنيا. شغل دنيوي
ان اعمل سابغات وقدر في السرد واعملوا صالحا. اعملوا صالحا ده العمل الاخروي. الاية ذكر فيها لفز العمل مرتين. الاتنين بصيغة الامر مر على العمل الدنيوي ومرة على العمل الاخروي ده الدين. هو ده الاسلام بتاعنا. اربعة اتوني زبر الحديد. حتى اذا ساوى بين
صدفين كلاما قال انفخوا قالوا له ابن لنا سد وخد فلوس. قال لهم انتم تنابلة! انا مش هديكم سمك انا هعلمكم ازاي تصطادوا! تعالوا اشتغلوا وشغلهم في الدنيا وحللهم مشاكلهم بشغلهم في الدنيا. من عمل ايديهم. يروى ان النبي عليه الصلاة والسلام لما شاف سعد بن معاذ بيسلم عليه. فوجد يديه قد انجلتا
ايدين سعد بن معاذ نشفة تخينة. فقال ما هذا يا سعد؟ فقالا اعمل بالمسحال اطعم اولادي من نخيلي يا رسول الله عليه الصلاة والسلام قال النبي صلى الله عليه وسلم هذان كفان يحبهما الله. هذان كفان يحبهما الله شغل. النبي عليه الصلاة والسلام معدي لها عبدالله بن
جبير اه عبدالله بن جعفر عبدالله بن جعفر ده طفل ابوه اتقتل في غزوة موتة طفل صغير. فالاب السوق بيبيع وبيشتري. فقال اللهم بارك له في النبي بيشجع طفل عشان لما اقول لكم اعدادي يشتغلوا في الاجازة ما تقوليش لأ. بيشجع الطفل ومش بيقول اللهم بارك ايه في صفقته. يعني كأن النبي عليه
كان بيقول له انت راجل اعمال اصل كلمة الصفقات تبني مع رجال الاعمال. وهو لسة طفل صغير بيبيع ايه يعني! كأن ده بيشجعه! كأن ده بيسخنه! انت بكرة هتكبر! وقت
ده راجل اعمال كبير النبي عليه الصلاة والسلام اتوني زبر الحديد. خمسة اموالكم التي جعل الله لكم قياما. ايه! ربنا بيقول لك الفلوس عمود فقري. قياما دي ما جتش في القرآن غير مرتين. مع الفلوس اموالكم التي
جعل الله لكم قياما قياما يعني عمود فقري. والتانية مع الكعبة جعل الله الكعبة البيت الحرام قياما. ليه؟ لان من غير الكعبة الدين ينهار ومن غير الفلوس الدنيا تنهار. ايه يا جماعة الواقعية دي! ايه يا اخوانا ده! ستة واخرون يضربون في الارض يبتغون من فضل الله واخرون
يعني ربنا بيقول من اعذار اه قلة قيام الليل الناس اللي بتشتغل في الدنيا. وجابهم قبل اللي بيجاهدوا في سبيل الله. لانك مش هتعرف تنطلق في الدين والجهاد لو عندك شذوذ ونقص في دنيتك. صلح النقص اللي في دنيتك تبقى من اهل استرضاء الله لو انت نيتك حسنة. سبعة
يعملون في البحر فاردت ان اعيبها. مساكين واما السفينة فكانت لمساكين يعملون في البحر. لما اشتغلوا عشان يسعوا على رزقهم ربنا بعت لهم الخبر يحل لهم مشكلتهم. يعني اهل الكرامة على الله. وهم بيشتغلوا
تمانية تمانية على ان تأجرني ثماني حجج. سيدنا موسى اشتغل اجير عشر سنين عشان يدفع مهر اشتغل اشتغل يا ابني عبدالرحمن ابن عوف ما تجوزش غير بعد ما اشتغل بعد الهجرة. اشتغل وكسب فلوس هتدخل لابو بنت. تقول له انت بتشتري راجل يا عمي! فين
شغلك فين ايديك اللي امجلت فين الكفين اللي يحبهم الله فين كفاحك وصمودك فين ثمرتك انت؟ انت عارف لو واحد جوزك بنته قبل ما تشتغل والله ده بيضيعك. آآ انا اعرف ناس اشتغلم آآ اتجوزوا من يعني حماهم وافق عليهم من غير شغل. ضاعت حياتهم كلها
لان الجواز ده دافع ان الانسان يشتغل ويكافح. لو الانسان ما اتغيرش وبقى انسان جد عشان يتجوز. خلاص ما عدش فيه دافع. تسعة واجعلنا طهارة معاشا. هو ده وزيفة النهار. الناس تشتغل وتسعى على معيشها واستعمركم فيها. يعني طلب انكم تعمروا الارض. عشرة
امشوا في مناكبها وكلوا من رزقه. امشوا كلوا فعل امر. فين بقى الكلام ده؟ انا بقول لك هو ده كلام ربنا يا اخواننا. كلام النبي عليه الصلاة والسلام ازا قامت القيامة
هعمل ايه يا رسول الله؟ وفي يد احدكم فسيلة. انت بتزرع في الغيط ومعك اسئلة فان استطعت الا تقوم الا وقد غرستها فليغرسها الله اكبر ده دينا. قال رسول الله صلى الله عليه وسلم ما من مسلم يغرس غرسا او يزرع زرعا فيأكل منه انسان او بهيمة او طير
الا كانت له صدقة. ايه يا اخوانا ده سلمان الفارسي يشتغل خواص وهو امير. يقول لك اكل من عمل ايدج. اكل من عمل ايد. قضية خطيرة جدا. قضية كبيرة جدا
لازم نفهمها. النبي عليه الصلاة والسلام يقول اليد العليا خير من اليد السفلى. اليد العليا لازم تبقى ايد عليا. اللي بتدي مش اللي بتاخد. مش اللي قاعد ياخد من ابوه في اعدادي وسانوي
مصروف عيب يا ابني. اشتغل في الاجازة واصرف على دراستك من نفسك. عشان تبقى راجل. عشان تبقى بني ادم عشان كده يا اخواننا وانا بكلمكم في نقطة الشغل النقطة الخطيرة بتاعة الشغل. انا عايز اقول لك الوقتي بعد ما
كل اللي فات ده كنت عايز اقول لك غير صورتك الزهنية عن الشغل. غير الصورة الزهنية. الشغل مش عيب. صحابي جاي للنبي عليه الصلاة والسلام. يا رسول الله ما عييش فلوس. قال له
مازا في بيتك؟ قال له حلس وقعب سجادة كوز بناكله نشرب فيه ماية وسجادة بنام عليها. قال له ائتني بهما اقتلي جابهم. من يشتري هذا؟ صاحبي قال لي اشتروهم بدرهم يا رسول الله. ما لهمش قيمة. بس الصحابة بيساعدوهم ساعة ضمنية. دراهم. من يشتري بازيد؟ واحد قال له درهمين
هات خد قال له خد الدرهمين رح بدرهم اكل اهلك. ورح بدرهم اشتري قادوم واتني به. جاب القادوم فشد رسول الله صلى الله عليه وسلم فيه عودا بيده. النبي بيساعده في صناعة الفاس اللي هيروح يحتطب به. اذهب فاحتطب. ولا تأتني قبل خمسة عشر يوما. ما تجيليش قبل خمستاشر يوم
الراجل جه معه فلوس ومعه اكل وكسب هو ده يا اخواننا. النبي عليه الصلاة والسلام بيقول لك اشتغل الشغل مش عيب. الشغل ليس عيبا تبقى غير الصورة الزهنية اللي عندك عن الشغل. الشغل شرف. الحاجة التانية اعرف سمار الشغل ايه. اعرفوا يا جماعة الشغل ثماره ايه. اول حاجة سواب الشغل. يعني
بسبب الشغل. مش سواب قيام الليل وسواب الصلاة والصيام. سواب الشغل. ايه سواب الشغل ده؟ هو الشغل الدنيوي له سواب؟ قال رسول الله صلى الله عليه وسلم ان خرج ان كان خرج يسعى على عيال صغار له فهو في سبيل الله. سبيل الله يعني جهاد. وان كان خرج يسعى على ابوين شيخين كبيرين
فهو في سبيل الله. وان كان خرج يسعى على نفسه يعفها. بيدور على الجواز فهو في سبيل الله. مجاهد مين الوحيد اللي رفع العمل الدنيوي لمرتبة الجهاد والاسلام ليه ؟ لان لو سبنا الدنيا للعصاة هيضيعوها وهم بيمنوها ويملوها معاصي زي الوقت كده
لو كان الملتزمين هم اللي بنوا الساحل الشمالي. لو كان الملتزمين هم اللي بنوا شرم الشيخ ومارينا وجولف. لو كان الملتزمين هم اللي بنوا المولات الكبرى بتاعة القاهرة وبتاعة دبي كانت بقت مليانة معاصي كده كانت بقت مليانة فساد كده سبناها للعصاة. ضيعونا بعد كده عشان كده ده جهاد. في سبيل الله. في
الادب المفرد للبخاري اثر عن عبدالله بن عمرو بن العاص اثر خطير في مصر بيكلم واحد مصري والحديس حسن. حديس حسن. فبيقول له ايعمل عمالك؟ بيكلم واحد غني عنده زي شركة او مصنع فبيقول له هو اللي شغالين معك مش شغالين يعني دلوقتي ؟ قال له لا اعلم
اصل انا مش شغال معهم. انا سبت لهم خلاص الشركة بقى يشتغلوا فيها وانا راجل باشا. خلاص متفرغ انا بقى لديني ولأموري ولحياتي. فقال ازا احدكم مع عماله في ماله. بيقول لهم لو واحد منكم غني عنده شركة او مصنع او محل. وفضل بعد ما اغتنى يشتغل
بايديه مع العمال. يشتغل بايديه مع الاجراء في الارض. يشتغل بايديه مع العمال في المصنع. فانما هو منه عمال الله ايه ؟ عبدالله بن عمرو بن العاص في صحيح الادب المفرد للبخاري. في الادب المفرد للبخاري. بيقول اللي بيشتغل بايديه بعد ما يختنى فانما هو
ومن عمال الله ايه يا اخوانا ده! ايه الكلام العظيم ده! النبي عليه الصلاة والسلام يقول للصحابة لان يخرج احدكم بحبله ياخد فيأتي بحزمة حطب على ظهره. النبي بيوصف المنزر. يعني النقط المهينة. يعني النقط اللي الناس مش عايزاه. جاي بقى شايل
الحطب حزمة الحطب قدام الناس على ظهري. فيبيعها. يقف قدام الناس يبيعها كده فيكف الله بها وجهه. ما عدش حد يكسفه. ما عدش واحد حد يقول له يا ابني ما عندناش بنات للجواز. ما عدش حد يطرده. خير له. خير. خير له من ان يسأل الناس. خير. يا رسول الله ده تهزيق وقلة قيمة
كل الناس الهاي ستاندرد مش هيرضوا يجوزوه بناتهم خير له. ده كله خير. بس احنا نغير فكرنا. يبقى ازا يا اخواننا اول حاجة سواب الشغل. الشغل جهاد في سبيل الله. الشغل انت بتبقى من عمال الله. لو انت فعلا ربنا اغناك وفضلت تشتغل. الشغل ده سواب كبير جدا. البطالة دي ام الجرائم
مصيبة انا كل الجولات اللي بنزلها تقريبا. الشباب بيصوت من الفراغ. طب يا ابني ما تنزل تشتغل لما انت ما وراكش حاجة. الفراغ عشان كده الشاب اللي انا بدأت به اللي قتل جارته بعد ما اتفرج على كليب ده فراغ يا جماعة. ده فراغ
سيدنا عمر ابن الخطاب ابو محجن الثقفي قعد يشرب خمرة. يشرب خمرة. بعته في القادسية مع سعد ابن ابي وقاص. تاب امتى؟ اما شغله بحاجة. عشان كده احد الولاة بعت لعمر بن الخطاب قال له الشباب عندنا ما بيشتغلوش. قال ما فيش شغل فيه بطالة. قال له اجعلهم يحفرون نهرا ثم يردموه
وظف طاقتهم. عشان كده العلماء قالوا سبب فتنة مقتل سيدنا عثمان. ان الجهاد وقف لمدة كزا سنة فالناس فضت. فما عدش فيه شغل. فلما الناس حصلت هزه الفتنة العمياء الفراغ صعب. يا جماعة من الاحاديس اللي بتذهل الواحد. النبي عليه الصلاة والسلام لما راح المدينة فالانصار راحوا له قالوا له يا رسول الله
نقسم النخيل بيننا وبين اخواننا المهاجرين. يا رسول الله احنا هنقسم ملكية اراضي المدينة بينا وبين المهاجرين. النبي عليه الصلاة والسلام قال لهم ايه؟ قال لا ابدا لأ ليه ؟ قالوا له طب يا رسول الله فضل لحد ما قالوا له يا رسول الله يشتغلوا اجراء في الارض يشيلوا لنا الارض وفي الاخر نقسم الربح بالنص بينا وبينهم. النبي عليه الصلاة والسلام
قلت له ماشي. خلاص. انما ان انتم باسم الكفالة طالب علم ولا لم يزهر نبوغه ولا واحد اشتغل في الدعوة لم يصدر نبوغه. هنكفله هنكفله قولوا ان شاء الله هينام بعد الفجر يصحى العصر. وان شاء الله بازن الله مش هيبزل عشر المجهود. اللي كان بيبزله لأ ينزل يشتغل. ويكسب من عمل اليه. وايديه دي تبقى
التقديم طاهرة. وزي ما النبي عليه الصلاة والسلام قال اطيب الكسب ما كان من عمل اليد. اطيب الكسب. اطيب جنيه ربنا يبارك لك في صحتك لما تاكل منه. ويبارك لك في
صحة ولادك لما يدخل جسمهم اللي انت عرقت فيه. اللي انت جه من كسب ايدك. هو ده اطيب الكسب. يبقى قضية خطيرة جدا يا اخواننا قضية ان الفراغ دي بتضيع. اللي اتعلم من النبي مين عبدالرحمن بن عوف؟ جه سعد بن الربيع اول ما هاجر عبدالرحمن بن عوف ما عهوش فلوس خالص. قال له بص بقى انا اغنى واحد في المدينة
هاقسم المال بيني وبينك ده حتة صفقة. ده خبطة عمر للشاب اللي اسمه عبدالرحمن ابن عوف. قال له انا متجوز اتنين اكتر واغنى واحد. يقينا متجوز اتنين زي القمر يعني
يعني يقينا واحد مليونير هيبقى متجوز عروستين جميلين جدا. غالبا يعني طبعا ده رزق ونصيب يعني. مش عايزين حد يضحك اسجد نظيف فقال له شف اجمل واحدة فيهم اطلقها لك يا نهار ابيض! عروسة زي القمر! وابقى مليونير في لحظة! قال له لا
ولكن دلوني على سوق المدينة. راح اشتغل وكسب. شوية والنبي لقاه رجع عليه بشاشة كده. يعني باشا كده بقى ولبس جميل ومصرح وحاجة كده بقى ايه بيلمع كده. النبي عليه الصلاة والسلام بيسأله في ايه؟ فقال تزوجت يا رسول الله على نواة من ذهب
اديتها دهب المهر بتاعها. اشتغل. اشتغل وحل مشكلته. مش راح يقف على بيوت الناس جوزني بنتك يا عمي. طب اجوزك بنتي بايه؟ طب بنتي دي لما هتيجي معك؟ يعني يا ابني ما يعني هو الدنيا مش كده يا ابني. يعني القضية يا جماعة ان سبحان الله العظيم لازم لازم تفكر. انت لازم تغير تفكيرك
لازم تغير تفكيرك لان الفراغ مدمر. الفراغ مدمر. عشان كده الاسلام حث على التجارة. حث على التجارة حث عظيم. انتم متخيلين التجارة يعني انا متخيل كده لما عبدالرحمن بن عوف بيقول دلوني على سوق المدينة. كلمة الزم السوق. لو انت سمعت واحد بيقول واحد الزم السوق. ده بالتأكيد
الدنيوي جدا. انت عارف الزم السوق دي انا لقيتها نصيحة مين لمين ؟ واحد دا صحة الامام احمد ابن حنبل لواحد من من الناس يعني المستريحة ماديا. اتنين نفس النص نصيحة ابو قلابة من اصحاب النبي رضي الله عنه. لايوب السختياني من اكبر علماء الامة. واكبر من صار على نهج السلف. والله حسيبه
الزم السوق عشان تاكل حلال. وعشان تقدر تخدم دينك وتخدم دعوتك عبدالرحمن بن عوف. خدم الدين قد ايه ؟ عشان كده النبي عليه الصلاة والسلام لما سافر المدينة حديس في المعجز
الاكبر للطبراني. وان كان الالباني يعني ذكر ان فيه ضعف للامانة العلمية. الحديس ان النبي عليه الصلاة والسلام لما راح المدينة بنى سوق جديدة. ليه؟ يعني النبي لما راح المدينة
ده عمل حاجتين بنى مسجد وبنى سوق. بنى مسجد للعبادة والصلاة وبنى سوق للتجارة. والقوة المادية. اخوانا ده الدين. الدين مش دروشة التجار نشروا الدعوة في الارض في تاريخ الاسلام اكتر ما الدعاة نشروا الدعوة في الارض. سيدنا ابو بكر الصديق النبي عليه الصلاة والسلام بيقول ما نفعني مال ما نفعني مال ابو بكر
عثمان ابن عفان انهى سيطرة اليهود على الماء في المدينة واشترى بئر روما. العشرة المبشرين بالجنة معظمهم كانوا رجال اعمال. ورؤى ان ابو بكر الصديق كان بيسافر في تجارة وسافر الى بشرى في حياة النبي عليه الصلاة والسلام. عايزين نقول ايه ؟ عايزين نقول ان الدين مش اللي انتم فاهمينه يا شباب. انا الكلام اللي انا باقوله ده نفسي اديه خطاب جمعة
والله يا اخواني انا قبل ما اجي ناوي ان انا انزل على القهاوي اكلم الشباب فيه. يا اخوانا الدين بيقول لك خد بالاسباب. سيدة مريم بتموت بعد الولادة ربنا بيقول لها هزي اليك بجزع
مش قادرة ومين قال لك ان انا هاديكي على قدرتك بس اشتغلي. وانا رايح العمرة اللي فاتت فانا رايح بقى رايح جاي لك يا رب. ويعني مش مرتب اسباب فحصل لي بعض موقف كده صعبة فافتكرت قول الله وتزودوا قلت يا رب اكتر رحلة الواحد جاي لك انت فيها وسايب الدنيا بتقول له وتزودوا ده الدين يا جماعة
لو مصر لعبت اسرائيل ماتش كورة. مصر المسلمين ناموا واليهود قعدوا يستعدوا ليل نهار. اللي هيكسب اليهود. ربنا قال على الارض سواء للسائلين. يعني الفلاح الكافر لو عزق في الارض مش هتقول له لأ انت كافر. والمسلم تقول له انت مسلم انا هاطلع لك سواء للسائلين اللي عايز يتقدم وينهض الارض بتتعامل
على الناس سواء مسلم وكافر. هي كده ربنا مطر على سيدنا ايوب السما دهب بعد ما قال له ارقد برجلك عشان يروق. طب يا رب الاول كنت اروق من غير اسباب لا انا اقدر امطر عليكم السما دهب يا شباب. الله قادر ولكن الاول ارقدوا برجلكم. ولكن الاول انزلم في ارض الواقع
الحياة مش هتفتح لكم احضانها. كده من غير تمن ومن غير ومن غير كفاح. يبقى عشان كده زو القرنين اتبع سببا. ثم اتبع سببا لازم الاخز اسباب هو ده دين ربنا يبقى النقطة اللي فاتت دي كلها كنا بنتكلم في العلاج الاول في الروشتة السباعية كده احنا فات كده ايه خمس دقايق او عشر دقايق يبقى العلاج
التاج الاول في الخطة السباعية وهو ايه دور على رزقك من بدري. انزل من بدري. انزل ابدأوا اشتغلوا في الاجازات في اعدادي سانوي وجامعة الاجازة مش عشان مارينا والساحل الشمالي. الاجازة عشان الشغل. طيب العلاج التاني العلاج التاني في الروشتة السحرية الروشتة السباعية. العلاج
التاني يا جماعة طاعة الله طاعة الله اه ده بقى لازم يحط حتة وعظية بقى ما هو برضه ايه يعني هو هو هو راجل متدين بقى ان شاء الله راجل بيكلمنا في الدين قعد يكلمنا عن الشغل كتير. مش هينفع يقوم جاي في الاخر كده بقى ويقوم قايل لنا ايه ويقوم قايل لنا الشغل من غير ما يتكلم في الدين لازم حتة دين. والله يا اخوانا ما هي الموضوع كده
اقسم برب العزة الدين له تأسير جبار في الدنيا. يا اخوانا احنا المفروض بنرزق بالدعاء والبكاء. يا جماعة الانسان الملتزم ده لو حط ايده في الصحراء تخضر. عبدالرحمن ابن عوف رايح المدينة ما عهوش مليم. بيقول لما تاجر وهو على طاعة الله بيقول
ضمنت اني لو رفعت حجرا لوجدت تحته ذهبا. يعني ربنا فتح عليه اوي في الدنيا. ربنا فتح عليه قوي. عبدالرحمن بن عوف رضي الله عنه لما السيدة عائشة قالت له ان الاغنياء بيدخلوا الجنة بعد الفقراء زعل. قال لها وماذا افعل يا ام المؤمنين؟ اذا كنت انفق مائة فيخلف الله علي الفا. مش عارف افتقر
يا اخوانا الانسان اللي مع ربنا ده لما بيقف يتوضأ ويصلي ويعيط لربنا. ربنا بيغير له كل حاجة في الدنيا. انا انا اقسم بالله ان لو دخل الدين في حياتك. ان لو دخل النص ساعة اللي قبل الفجر في حياتك. قيام الليل. ان لو دخل الدعاء والبكاء والدعاء
الى الله بطلب الرزق في حياتك. وانت مطيع لله وملتزم ربنا هيغير لك كل حاجة في حياتك. دخول ربنا في حياتك. اعظم من دخول مليار دولار طرف حياتك. اسمع معي كده بقلبك. ومن يتق الله. واحد يجعل له مخرجا. ما فيش شغل. ما فيش وظايف. البلد مقفلة
سولار مولع. الجنيه المصري بقى سعره زيه سعر ورق الجرايد. الدنيا ضايعة. يجعل له مخرجا. ما فيش وظايف اجعل له مخرجا. ما حدش راضي يجوز شاب بنته وما معناش فلوس يجعل له مخرجا. ما فيش جواز يجعل له مخرجا. اتنين
ويرزقه من حيث لا يحتسب. طب اجيب منين؟ طب ازاي؟ طب من حيس لا يحتسب تلاتة ومن يتوكل على الله فهو حسبه فهو مش قريبك اللوا ولا قريبك لو ابوك كان طلع رئيس مجلس ادارة شركة كبيرة كان زمانك باشا. فهو حسبه ربنا بنفسه هو اللي هيبقى
في الحياة. اربعة ان الله بالغ امره. انت لك احلام كتير مش عارف توصل لها. ولكن ربنا بالغ امري. ربنا يقدر يبلغها لك يأتي بها الله. ربنا يقدر يجيب لك احلامك كلها. خمسة قد جعل الله لكل شيء قدرا. اوعى تفتكر ان اسباب الدنيا ووظايف
دنيا ووصاية الدنيا وشهادات الدنيا اسباب. دي اسباب الارض انما اسباب السماء وقدرة الله اعظم مليار مرة وازيد من اسباب خمس حاجات ربنا بيقول للشاب اللي هيتقي ربنا للبنت اللي هتتقي ربنا خمس وعود من الله. مين مصدق ربنا يا اخوانا؟ قال رسول الله
صلى الله عليه وسلم. ثلاثة حق على الله عونهم. حق على الله عونهم. منهم. المتزوج يريد العفاف او الناكح. يريد العفاف ربنا يعينك. بس قم اشتغل. ربنا هيعينك بس قم. يبقى الدواء التاني طاعة الله. الدواء التالت في الروشتة السباعية
احذر من مدمرات المستقبل. احزر من الحلول المدمرة. تتقفل. تلاقي الدنيا ضاقت في وشك. طب اكل منين؟ طب اشرب ساعات الشباب يا بيقعد يفكر لحد ما يحس ان الدنيا اتقفلت في وشه. ممكن الشاب ما يعرفش ينام غير بمهدئات. طب وهتشتغل ازاي؟ طب اتجوز ازاي؟ طب انا هفضل قاعد على القهوة لحد امتى؟ الحل
واحد تلت يفط محطوطين قدامك كل يافطة عليها عضمتين وجمجمة. احزر انك تدخل في التلات طرق دول. احزر من الحلول المدمرة لما تحس بازمة الرزق في الواقع و هتجوز ازاي ؟ و هيشتغل ازاي ؟ العلامة الاولى العضمتين والجمجمة احزر من المال الحرام. احزر آآ واحدة
اخت كانت يعني واحدة اه كانت اتيليه بقى وفساتين عارية اتصلت بنا. حرام ولا حلال؟ قلنا لها يعني الشغلة ديت لان البنات بتاخدها عاري تلبس لبس عاري قدام الشباب. سابتها بقى لها خمس سنين ما انجبتش. رزقت الانجاب بعدها على طول بفضل ومنة الله. سبحانه وتعالى. يا اخواننا الله قادر
ممكن المال الحرام ده هو سبب منع الرزق. مش هو سبب الرزق اصلا. المال الحرام ده سبب منع اجابة الدعاء. ومطعمه حرام ومشربه حرام. وغذي بالحرام فانى يستجاب له؟ اطب يا سعد اطب مطعمك تكن مستجاب الدعاء. المال الحرام ده سبب لمنع قبول الصلاة. ابن عباس رضي الله عنه يقول
ما ان الله لا يقبل صلاة وفي الجوف حرام حتى يتوب الى الله عز وجل. منع لقبول الدعاء منع لقبول الصلاة منع لقبول العمل كله. يا ايها الرسل اعملوا يا ايها الرسل كلوا من الطيبات. اتنين واعملوا صالحا. الاول مال حرام. الطاقة اللي
تنبعس من جسمك تعبد بها ربنا لازم تكون من مال حلال الاول عشان ربنا يقبله يا اخوانا من الاحاديس المرعبة. حديس لما واحد من الناس اللي كانت مع النبي عليه الصلاة والسلام اتقتل في معركة في الصحابة قالوا هنيئا له الشهادة. هنيئا له الجنة. قال النبي صلى الله عليه وسلم كلا
ان الشملة التي غلها سرق سرق حتة قماشة كده من الغنايم. حتة مال حرام. لتلتهب عليه في قبره نارا مولع عليه بسبب المال الحرام. الحرمان من دخول الجنة بسبب المال الحرام. قال رسول الله صلى الله عليه وسلم لا يدخل الجنة جسد غذي بالحرام
قضية خطيرة جدا يا اخواننا. قضية ان الشاب عايز يهرب من ضيق الدنيا يوقع نفسه في ضيق الاخرة. يا ابني ده الحجر بيسقط في جهنم بياخد سبعين سنة. اما يوصل في
حجر واحد عارف يعني ايه سبعين سنة؟ عارف يعني ايه عمقها سبعين سنة؟ يعني واحد اتولد وكبر ودخل اعدادي وسانوي وجامعة واتخرج واتجوز وخلف وكبر وبقى راجل عجوز وولاده اتجوزوا وخلفوا وكبروا ودخلوا جامعة ومات. سبعين سنة. ده الحجر ما وصلش لقاع جهنم. يعني الحرب العالمية الاولى والتانية وتمانية واربعين وستة
وخمسين وسبعة وستين واحنا على مشارف تلاتة وسبعين مات. الحجر ما يوصلش ويوصل سبعين سنة. يبقى ما تفرش من ضيق الدنيا لضيق الدنيا والاخرة. اتق ربنا واحد صاحبي بيقول لي كان له قريبه بيسلف بالربا. قال لي بعد ما مات جا لي في الرؤية بيصرخ بيقول انقزوني من العزاب اللي انا فيه
انقزوني هينقزوك هيعملوا لك ايه؟ ما انت اللي كنت بتتعامل بالربا والعياذ بالله. يبقى ازا احذر من المال الحرام. العلامة الجمجمة التانية العضمتين الجمجمة التانية احزر من فكر هكونا مطاطا. ايه هاكونا مطاطا ده اضربها طبنجة. احزر من فكر طنش تعش تنتعش
احزر من فكر بلا جواز بلا هم. لا. انت كده بتنسحب من لعبة الحياة. انت كده بتهرب. اوعى تفتكر بقى ان انت الشاب المهيس بقى اللي قاعد على يا عم بنات ايه طز في البنات! يا عم بلا جواز بلا قرف! يا عمي ان شاء الله رزقك جاي لك جاي لك. انت فاكر ان انت كده الواد الكل بقى اللي مش هامه
والواد بقى اللي نفسيته عالية واكبر من ان الحياة تأسر فيه. انت كده بتهرب من مواجهة مشاكلك. انزل في ارض الواقع وواجه مشاكلك. فكر طنش تنتهش ده ده له مكانه. شل البلف ده له مكانه. بيبقى حلو مع اللي بيشتغل بقى بعد ما يشتغل نقول له شل البلف. انما يشيل البلف وهو صفر في الحياة ما ينفعش
الجمجمة التالتة والعضمتين التالتين قدام فكرة عقد عمل يابا خمسين الف جنيه بسرعة التأشيرة بخمستاشر الف ريال يسافر الكفيل يقول له ما اعرفهاش يقعد هناك انا في شباب هناك قاعدين يكلموا البنات على الفيس دلوقتي في السعودية. ليه؟ لانه راح ما لقاش شغل اصلا. يبقى قبل ما نسافر يا اخوانا عقود العمل دي حل
مسلا اتنين في المية من الشباب بس. تمانية وتسعين في المية من اللي بيسافروا ده مش حل له. ليه؟ اول حاجة هتسافر تعمل ايه؟ تاني حاجة لازم تسأل نفسك سؤال قبل ما تسافر
اوعى تسافر. انت الوقتي اجلا او عاجلا هيطردوك من بلدهم. هم بيمصوا شبابك ويسيبوك. مش مش وفاء وبرا يعني هيسيبوك راجل كبير عجوز هناك. وانت عندك اربعين خمسة واربعين سنة يقول لك بالسلامة. ده ده الاصل الكاسح هترجع تعمل ايه؟ هتقف في محل بتمنمية جنيه ولا كان الوقتي وانت شاب
صغير تقف عشان لما يبقى عندك اربعين سنة تبقى لك دخل بحق وحقيقي. يبقى فوق. فوق واحسبها. صح احزر من الحلول المدمرة الدواء الرابع في الروشتة وده يا اخوانا اخطر نقطة. اخطر نقطة جديدة في هزه الروشتة
اقبل المرحلة الانتقالية. يعني ايه اقبل المرحلة الانتقالية؟ اهي دي بقى دي اخطر نقطة عملية في الكلام. ليه؟ لان الشاب هيقول لي بص انا حقي ان انا اطلب تلات حاجات في في الشغل بتاعي. انا عايز شغل آآ آآ يكون مربح ويكون حلال طبعا لان انا راجل متدين برضو. ويكون آآ باحبه ومحترم
جميل. ولكن انا عايز اقول لك حاجة. الكلام ده مستحيل تلاقيه وانت الوقتي متخرج. ليه ؟ الكلام ده يعني انا يعني فيه واحد اعرفه حبيبي بيقول لي انا وصلت للمعادلة دي
بعد عشرين سنة اشتغل خمسة وعشرين شغلانة على ما وصل للمعادلة دي. يبقى مش سهلة. طب الحل ايه؟ الحل انك تقبل المتاح قدامك. يا دي المصيبة. لا حمايا هيرضى يجوزني
لو قلت لي انا بشتغل اي شغلانة. ولا امي وابويا هيسيبوني. ولا اصحابي هيرحموني من التريقة. طب بس استنى بس. هقول لك بس حاجة يا حبيبي. شباب مصر وشباب الامة كلها تلات انواع
الفقير اللي داق الفقر اوي. فمستعد يشتغل اي حرفة. حتى لو هيشتغل يسوق عربية حرف شريفة عزيمة. احنا جبنا حرف الانبياء دلوقتي بيكسب ست سبع تمن تلاف جنيه في الشهر وباشر. وعايش. بفضل الله وبيتجوز بدري وكل حاجة. وشباب الطبقة الغنية اللي ابوه اصلا عاين له وظيفة في اكبر شركة
عنده وسايط ومتعلم تعليم امريكاني والشركات كلها عايزاه اصلا. ما عندوش مشكلة. المصيبة فين؟ تمانين في المية من الشعب شباب الطبقة المتوسطة. اللي لا راضي يشتغل بتاعة الفقير ولا عنده امكانيات انه يتعين في الشركات الكبيرة بتاعة الاغنيا. ده بقى اللي بيقع في المصيبة ويقع في انت بتشتري راجل الازمة النفسية
بتاعة الاحباط بتاعة النهاردة. يا اما بيروح يقعد على القهوة محبط الناس فاكراه بيهيس وهو محبط. محطم يا اما بيسافر يهرب لعقد عمل اي حاجة بقى وخلاص المهم بس ما يبقاش مفضوح قدام الناس كده. يا ابني بس اصبر بس احسبها صح. يا اما يروح يدفع رشوة عشان يشتغل اي تبع الحكومة اي شغلانة رسمية سابتة. يا اما يروح
دي شغلانة حرام يفتح مشروع دي جي يفتح كافيه اي حاجة يجيب منها فلوس وخلاص. ما ينفعش يا اخوانا يبقى ده طريقة تفكيرنا. ما ينفعش اقبل المرحلة الانتقالية. يعني ايه
يعني الوقتي انا نازل السوق لقيت محل صغير اقبله. هيجي بعد كده الماركت الكبير يتفتح قدامي. حط رجلك في ارض الواقع. انزل في ارض الواقع اقبل الشغل عشان كده عارفين ليه بقى باقول لكم اشتغلوا بدري في سانوي وجامعة عشان في سانوي وجامعة انا كان لي واحد صاحبي دكتور في كلية طب دلوقتي في قسم القلب الوقتي كان بيشتغل نقال
واحنا طلبة. وراجل غني ولكن كان ابوه راجل عاقل وهو كان عاقل. وكان بيشتغل عشان يكتسب خبرات الحياة. ما حدش قال له عيب. ليه؟ طالب. انما لما يبقى عندك تلاتين
لو مسلا وتيجي بقى ايه يعني ما انتاش عارف لأ فيه ناس ممكن تزعل منك. عشان كده باقول لكم من بدري يا شباب. من بدري فيه تلات اربع سنين كده غلسين في حياتك. لازم تقبل
هتقبل فيهم اي شغل. هتقبل فيهم اي مرتب. هتنزل تشتغل لمجرد انك تكسب مكاسب الشغل. لمجرد ان الفراغ ما يجيبلكش اكتئاب. لمجرد انك تكسب خبرات الحياة. لمجرد انك تحس ان لك قيمة. لمجرد ان البطالة ما تقتلكش وتفترسكش. لمجرد انك يبقى عندك قيمة. يوم ما تدخل في اي مكان
المرحلة الانتقالية ديت اقبلم ان فيه تلات اربع سنين ممكن يبقوا شهر ممكن يبقوا عشر سنين. مرحلة اقبل اي شغل فيها. انزل بس اشتغل. انزل اتعب انزل صور يا ابني على رزقك. يبقى دي رابع حاجة في الروشتة اقبل المرحلة الانتقالية. الدواء الخامس في الروشتة الرضا. يعني ايه الرضا؟ يعني ما تروحش تتقدم لي لواحدة ابوها عنده
وخمسين مليون وتقول لي انا محطم انه ما وافقش علي. ما تروحش تتقدم لواحدة مسلا دكتورة في مش عارف كلية ايه. وانت مسلا يعني هو هي مش احسن منك ابدا
ولا في الدين ولا في الدنيا لا عند ربنا ولا اصلا في الدنيا. هي احسن منك في حاجة بازن الله. وحده ولا انت اقل منها في حاجة. ولكن يا اخوانا هي الدنيا مش ماشية كده
ممكن دي اصلا لو انت اتجوزتها تحطمك نفسيا. مصايفها غير مصايفك. مصروفها في اليوم قد مصروف السيد الوالد وهو عنده ستين سنة في الشهر. مش وفكرها غير قرايبها يقولوا كلام وانت قاعد جمبها الكرسي اللي جنب ده فاضي انا زعلان اوي يا جماعة يعني مش عارف والله يعني الحمد لله بس هي مشرد
خير يعني ان شاء الله بشرة خير يا اخواننا والله انا راجل وفي جدا يا اخواني والله اللهم لك الحمد يعني. ربنا يعني انا لسة باقول لزوجتي النهاردة يعني بلاش بقى عشان ما نتحسدش بقى. يعني اللهم لك الحمد ولك الشكر
انا بس انا خايف لما زلت تشوف المنزر تسيء الزن بي يعني. فانا يعني ان شاء الله ما فيش ايزاء الزن ولا حاجة. يبقى الرضا الرضا يا جماعة. لا انسى رؤية شفتها لواحد
صاحبنا زوجته مش حلوة. انا مش بقول مش حلوة مش قصدي. قصدي جمالا مش عليه. بس هي عروسة لقطة يعني. فشفته في رؤية ماشي جنب ساروخ من الجمال. باقول له ايه ده
قال لي رضا مراتي. قلت سبحان الله! لانه راضي بها ربنا حلها في عينيه. ممكن يتجوز ملك الجمال وما يحسش بجمالها. يبقى العلاج الخامس الرضا يا شباب ارضى ارض عشان ربنا يسعد قلبك. السعادة مش في الغنى. السعادة في الرضا. الدواء السادس. الدواء السادس. طور امكانياتك واكتشف الحياة
ده دواء خطير جدا يا اخواننا. يا اخوانا سيدنا يوسف لما دخل على الملك كان معه سي في بهر الملك. عارف يأول الرؤية وعارف طريقة تخزين الحبوب الزراعية في سنبله وعارف ادارة الامور المالية اني حفيز عليم. معاصي في ضهره. يا اخوانا الحياة مش جوازة وبس. ما تقفلش افقك. ممكن طموحاتك اللي انت بتبكي عليها
انها ما بتتحققش النهاردة. لما تفتح افقك في الحياة تكتشف انك بتضحك على نفسك انك حلمت بالاحلام البسيطة دي في يوم من الايام. القرآن قال لك سافر فسيروا في الارض
في الارض سيروا في الارض عشان تفتح افقك للحياة. القرآن قال لك اتعرف على الناس كلها لتعارفوا عشان العلاقات بتفتح الافق في الحياة. الاسلام قال لك المؤمن القوي خير واحب الى الله من المؤمن الضعيف. طور امكانياتك. خد دورات اكتشف الحياة. اقرأ اتثقف عشان تعرف. الدنيا وصلت لايه
الحياة مش بسيطة يا جماعة. يا اخوانا لما النبي عليه الصلاة والسلام خد الصحابة ولف حوالين الكعبة في عمرة القضاء قال لهم اكشفوا كتفكم. ليه؟ لان كلهم عرض كمال اجسام بيرعب الكفار
قل لهم شوفوا المارينز الاسلامي. شوفوا القوة الوقتي لما بنروح عمرة مع بعض. والرجالة تقوم كاشفة كتفها. انا عايز اقول لهم غطوا الدهد مش العضلات بقى مش كمال الاجسام كله دين. يا اخوانا الدين مش دروشة. الدين بيقول لك فجر طاقاتك في الحياة. الدين بيقول لك اتغير. طور امكانياتك. ربنا بيقول
تتمنوا ما فضل الله به بعضكم على بعض. الحياة مش اماني. الحياة مش احلام. اومال ايه؟ للرجال نصيب مما اكتسبوا. افتعلوا. يعني تعبوا يعني بزلوا شباب قاعد على القهوة عايز تتمنى ومش عايز اكتسبه. الدواء السابع في الروشتة وهو
اختار في الجواز صح اوعى تختار غلط في الجواز. لازم تختار جوازة صح. طب اختار جوازة صح دي ازاي بقى؟ لازم تختار جوازة. انا قلت لكم ان الدرس ده كله عشان تصحيح مفهومين. مفهوم
الشباب عن الشغل بفضل الله كل الحاجات اللي احنا قلناها. ومفهوم الشباب عن الجواز. القرار الغلط في الجواز بيضيع. الجواز عامل زي مفرق. لو ما انتاش ماسك الدركسيون كويس قبل العربية تتقلب بك وبيك الاختيار الغلط هتفضلوا تدفعوا تمنه طول عمركم. الجوازة الوحشة وحشة. والجوازة الحلوة حلوة. الاختيار نقطة في
الخضار فيه ناس حياتها دمرت بسبب سوء الاختيار في الزواج. طب قل لنا نختار ازاي ؟ اقول لكم امتى ده فات تمانية وخمسين دقيقة. ان شاء الله المرة الجاية الجزء التاني من انت بتشتري راجل عن تصحيح مفاهيم الاختيار في الزواج. ازاي تختاري صح وازاي تختار صح. تصحيح المفاهيم. يبقى الدرس بتاع الليل
كان تصحيح المفاهيم في الشغل. وادينا الروشتة السباعية. الروشتة السحرية لتغيير واقع شباب القهاوي. لتغيير واقع مئات الالاف اللي قاعدين على القهوة محبطين لوقاية شباب اعدادي وسانوي وجامعة من انهم ينضموا لنادي الاحباط على القهاوي في يوم من الايام. واحد دور على
الشغل على رزقك من بدري. الشغل مش عيب. الحرفة مش عيب. التجارة الدين حث عليها. الفراغ هو ام الجرائم. اتنين الطاعة هو السبب الجبار لتغيير الحياة. ولفتح افاق الرزق. وخير املا ولاعطاء الامل في الحياة. تلاتة الالتزام
لازم تبقى انسان ملتزم وتقول يا رب. تلاتة احزر من الحلول المدمرة. اوعى تلجأ للمال الحرام وتبدأ حياتك بمال حرام. اوعى تلجأ لفكر طنش تعش داعش ما تكبرش دماغك. دا مستقبلك يا ابني اتعب الوقت وواجه. اوعى النقطة التالتة في هزه في العلاج التالت اوعى تلجأ لعقود العمل قبل ما
اعرف انت محتاجها ولا مش محتاجها. قبل ما تعرف انت بتحط رجليك فين. الدواء الرابع المرحلة الانتقالية. اقبل المرحلة الانتقالية. اقبل ان الاجازة مش مارينا وانزل اشتغل اقبل ان الدنيا مش هتفتح لك احضانها فورا. اقبل الوزيفة اللي بخمسميت جنيه. اقبل الوزيفة المقرفة. اقبل اي مهنة دلوقتي ليه؟ اي مهنة شريفة مناسبة. ليه
يا ابني عشان المرحلة دي لازم اي شاب يعدي بها. سنتين تلاتة ربنا يفتح عليك وهتشتغل احسن شغلانة في الدنيا. بس اقبل المرحلة الانتقالية ديت الاول خمسة الرضا ارضى السعادة في الرضا. ستة ستة طور امكانياتك في الحياة وفتح افقك في الحياة. اقرأ سافر
اتعرف ابحس شف خبرات طور امكانياتك واسع افقك. سبعة اختار بيت صح. اوعى تختار بيت غلط وده المرة الجاية بازن الله سبحانه وتعالى اللي هينفز الروشتة السبوعية دي يا جماعة. ده ان شاء الله ده هيحقق المعادلة المستحيلة اللي ما فيش حد في الدنيا عارف يحققها. السعادة والنجاح
الناجح تعيس. لانه ضحى بالدنيا عشان ينجح وشواه. والسعيد مهيس وفاشل في حياته. النجاح والسعادة المعادلة الوحيدة اللي الدين بيحققها من خلال هزه الروشتة السباعية الدرس ده لا يتعارض مع الزهد يا جماعة. الزهد مش ان انا ارمي الدنيا وابقى عامل زي اللي قطع ايديه ورجليه عشان يجري بسرعة لقى نفسه مش عارف. لان
الدنيا دي ايدينا ورجلينا في الطريق الى الله. الزهد وسعى لها. ان سعيك يبقى عشان الدار الاخرة. انك تفهم ان الدنيا ما تستاهلش السعي. اللي الاخرة فتسعى وتشتغل في الدنيا عشان الاخرة الدنيا مش عدوة للدين. انما الرسول قال ساعة وساعة. اوعى تشتغل في الدنيا وتنسى الساعة بتاعة
ربنا تسمع درس ديني تقرا قرآن تقعد في الجامع جلسة ضحى يبقى آآ لازم نفهم ان دي مش افيون للشعوب. الدين سورة تصحيح. الدين بيفوقك مين بيوصلك لربنا؟ الدين بيفجر الطاقات اللي جواك التوصيات النهائية. انزل اشتغل انزل اشتغل انزل دور على شغل ابدأ
الحالة الانتقالية من دلوقتي. ولو انت شاب كبرت ارجع تاني وهات المرحلة اللي ضاعت منك. واجهوا اتمردوا على مفاهيم المجتمع المدمرة في الجواز وفي الشغل يا اخوانا انزلوا اشتغلوا. يا اخوانا ابدأوا حياتكم العملية. يا اخوانا اقبلوا المعروض والمتاح الان. وبعد سنين هتقولوا اللهم لك الحمد على نعمة
على نعمة الدين العظيم ده اللي ملا حياتنا بركة وملىء حياتنا نور وملىء حياتنا افاق عالية حاجة غريبة يا جماعة ان احنا في درس ديني يكون التشكيل في النهاية مش قيام الليل. التشكيل في النهاية مش صيام الاتنين والخميس. التشكيل في النهاية مش عشر زي الحجة اللي جاية بعد ايام. التشكيل في النهاية انزلوا اشتغلوا في سبيل
واسمعوا الدرس ده تاني. حاولوا تفرغوه. حاولوا تكتبوه وترتبوه. وتنقلوه للشباب وللبنات. عشان نصلح فكرنا. يا ربنا. الله اللهم زدنا ولا تنقصنا. اللهم اكرمنا ولا تهنا. اللهم اعطنا ولا تحرمنا. اللهم اثرنا ولا تؤثر علينا
اللهم اهدنا ويسر الهدى الينا برحمتك يا ارحم الراحمين. سبحانك اللهم وبحمدك اشهد ان لا اله الا انت استغفرك واتوب اليك وجزاكم الله خيرا